Rethemnos Live

H παράσταση «Όνειρο Κρήτης» στη Λαγκά Μυλοποτάμου
2025-08-11 21:00 (Europe/Athens) | Λαγκά, Λαγκά, Λαγκά, Ρεθύμνου, Greece
H παράσταση «Όνειρο Κρήτης» του Μιχάλη Μπαλαμούτσου από το Θέατρο Κρήτης θα πραγματοποιηθεί την Παρασκευή 11 Αυγούστου στη Λαγκά Μυλοποτάμου στο πλαίσιο του Θερινού Φεστιβάλ Μυλοποτάμου 2025.
Το έργο διαδραματίζεται φυσικά σε κάποιο χωριό της Κρήτης. Οι ρόλοι, παρά τις ιδιαιτερότητες” ορισμένων, δεν παύουν να είναι πολύ οικείοι στους θεατές και να χαρίζουν το γέλιο χωρίς δισταγμό.
Η κουτσομπόλα θεία, ο αυστηρός πατέρας με την αλαφροΐσκιωτη θυγατέρα, το κουζουλοκόπελο του χωριού που ερωτεύεται, ο πρόεδρος του συνεταιρισμού και η ξενιτεμένη θεία που έρχεται από την Αμερική, δίνουν όλοι τους το “παρών” χαρίζουν το γέλιο χωρίς δισταγμό στο ίδιο όνειρο επί σκηνής και αφήνουν το έντονο άρωμα Κρήτης που αποπνέουν να ευωδιάσει, χαρίζοντας το γέλιο που τόσο ανάγκη έχει ο κόσμος μας σήμερα!
Η σκηνοθεσία και οι μουσικές επιλογές είναι του Μιχάλη Μπαλαμούτσου, ενώ τους ρόλους ερμηνεύουν οι: Ευάγγελος Μαστορογιαννάκης, Κατερίνα Γραμματικάκη, Χαρά Μαρία Ζαρωνακη, Μαρία Μακράκη, Κυριάκος Κορογιάννης, Μιχάλης Μπαλαμούτσος.
Τεχνικές ρυθμίσεις/σκηνικά: Άννα Παπαδάκη.
Σκηνοθεσία: Μιχάλης Μπαλαμούτσος
Έναρξη 21:00

Η θεατρική ομάδα «Νίκος Σκεπετζής» παρουσιάζει το έργο «Κι εσείς για τον γιατρό;»
2025-08-11 21:00 | Πολιτιστικό Κέντρο “Κωστης Γιαμπουδάκης” Αδελε, Πολιτιστικό Κέντρο *Κωστής Γιαμπουδάκης*, Αδελε, Άδελε, Ρεθύμνου, 74150, Greece
Η θεατρική ομάδα «Νίκος Σκεπετζής» του Πολιτιστικού Συλλόγου Άδελε – Αγίας Παρασκευής ανεβάζει το έργο του Θανάση Λιούνη «Κι εσείς για τον γιατρό;», σε διασκευή και σκηνοθεσία της Πηνελόπης Γεωργιουδάκη.
Οι παραστάσεις θα πραγματοποιηθούν από τις 8 έως τις 12 Αυγούστου 2025, στο Πολιτιστικό Κέντρο «Κωστής Γιαμπουδάκης», με ώρα έναρξης τις 21:00.
Η τιμή εισόδου είναι 10 ευρώ.

Η «Ηλέκτρα» του Σοφοκλή στο Θέατρο Ερωφίλη
2025-08-12 21:30 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
«Η φύση μου ήταν πάντα έτοιμη, ο νους μου όχι»
Ο Δημήτρης Τάρλοου καταθέτει την πρώτη σκηνοθεσία του στο αρχαίο δράμα με τη σοφόκλεια εκδοχή της Ηλέκτρας στις 4 & 5 Ιουλίου στο Αρχαίο Θέατρο της Επιδαύρου και σε περιοδεία σε όλη την Ελλάδα.
Σε έναν κόσμο που μαστίζεται από ολοκληρωτισμούς και κοινωνική αδικία, σε μια εποχή όπου η βία και η εκδίκηση παρουσιάζονται συχνά ως «αναγκαίο κακό», η Ηλέκτρα του Σοφοκλή αποκτά ανατριχιαστική επικαιρότητα. Η τραγωδία αυτή δεν είναι απλώς μια αφήγηση εκδίκησης· είναι ένας καθρέφτης των ανθρώπινων διλημμάτων, της διαχρονικής σύγκρουσης ανάμεσα στη δικαιοσύνη και την ηθική. Η παράστασή μας στοχεύει να αναδείξει αυτή την πολυπλοκότητα, καλώντας το κοινό να αναμετρηθεί με κρίσιμα ερωτήματα: Τι σημαίνει «αποκαθιστώ το δίκαιο»; Ποιο είναι το χρέος του καθήκοντος; Μπορεί κανείς να ζήσει με τις συνέπειες της βίας; Είναι η βία αναπόφευκτη λύση; Θα κλείσει η εκδίκηση τον κύκλο του αίματος; Είναι ποτέ δυνατή η λύτρωση; Και, τελικά, ποιος είναι ο ρόλος της αντίστασης όταν όλα φαίνονται χαμένα;

Η Ηλέκτρα, μέλος της καταραμένης οικογένειας των Ατρειδών, μια γυναίκα παγιδευμένη σε αυτόν τον κύκλο αίματος και φρίκης, είναι κάτι περισσότερο από ένας τραγικός χαρακτήρας, αφού προσωποποιεί το δίλημμα ανάμεσα στην ανάγκη για δικαιοσύνη και την ηθική επιταγή της αποφυγής της βίας. Δεν πρόκειται, επομένως, μόνο για ένα τραγικό πλάσμα της μοίρας, αλλά και για ένα δημιούργημα του χαρακτήρα της, ενός χαρακτήρα ολόψυχα δοσμένου στον αγώνα της για δικαιοσύνη. Είναι άραγε και η ίδια θύμα τής εμμονής της με την εκδίκηση ή μια φωνή αντίστασης απέναντι στη βαρβαρότητα της εξουσίας; Και γιατί όταν το παλάτι απαλλάσσεται πλέον από τους τυράννους, εκείνη δεν περνάει το κατώφλι του; Μένει απλώς έξω από τον Οίκο που μισεί ή αρνείται να γίνει μέρος του συστήματος που πολέμησε με πάθος; Είναι ακόμα δέσμια των ακραίων συναισθημάτων που την καθόρισαν – του πόνου για τον θάνατο του πατέρα, το μίσος για τη μητέρα, τη νοσταλγία για τον χαμένο αδερφό; Το πάθος της, είναι βέβαιο, δεν σιγάζει ούτε μετά την κάθαρση.
Στην Ηλέκτρα, ο ποιητής δεν δίνει απαντήσεις, οι θεοί απουσιάζουν, οι χρησμοί απλώς συμπίπτουν με τις ανθρώπινες αποφάσεις, η συνείδηση περνά σε δεύτερη μοίρα, οι Ερινύες δεν εμφανίζονται. Παρ’ όλα αυτά, το τίμημα για τους επιζώντες είναι βαρύ. Αυτό το τίμημα της επιλογής και την ανθρώπινη ανάγκη για κάθαρση με κάθε κόστος μάς καλεί να αναλογιστούμε η σοφόκλεια Ηλέκτρα. Εξάλλου, ο Σοφοκλής δεν θα μας δώσει άλλη ευκαιρία, δεν θα γράψει τριλογία: το δικό του έργο τελειώνει εδώ –εντός αυτών των 1.510 στίχων θαυμαστής συμμετρίας και λιτότητας θα διευθετηθεί κάθε μία από τις αμφιβολίες και τα ερωτήματα που έχει θέσει.

ΣΥΝΤΕΛΕΣΤΕΣ
Μετάφραση: Γιώργος Χειμωνάς
Σκηνοθεσία: Δημήτρης Τάρλου
Σκηνικά & Κοστούμια: Πάρις Μέξης
Μουσική Σύνθεση: Φώτης Σιώτας
Σχεδιασμός φωτισμών: Αλέκος Αναστασίου
Χορογραφίες: Μαρκέλλα Μανωλιάδη
Συνεργάτις δραματουργός: Έρι Κύργια
Σχεδιασμός Ήχου: Ηλίας Φλάμμος
Βοηθοί σκηνοθέτη: Δήμητρα Κουτσοκώστα, Αρίστη Τσέλου
Βοηθός σκηνογράφου- ενδυματολόγου: Δέσποινα- Μαρία Ζαχαρίου
Βοηθός χορογράφου: Μάρω Σταυρινού
Βοηθοί φωτιστή: Χάρης Δάλλας, Ναυσικά Χριστοδουλάκου
Σχεδιασμός μακιγιάζ: Olga Faleichyk
Σχεδιασμός κομμώσεων: Θωμάς Γαλαζούλας
Φωτογραφίες: Πάτροκλος Σκαφίδας
Trailer: Θωμάς Παλυβός
ΔΙΑΝΟΜΗ

Ηλέκτρα: Λουκία Μιχαλοπούλου
Ορέστης: Αναστάσης Ροϊλός
Κλυταιμνήστρα: Ιωάννα Παππά
Αίγισθος: Νικόλας Παπαγιάννης
Παιδαγωγός: Γιάννης Αναστασάκης
Χρυσόθεμις: Γρηγορία Μεθενίτη
Πυλάδης: Περικλής Σιούντας

ΧΟΡΟΣ (αλφαβητικά)

Μαργαρίτα Αλεξιάδη
Ασημίνα Αναστασοπούλου
Ελένη Βλάχου
Ιωάννα Δεμερτζίδου
Ελένη Κιλινκαρίδου – Σίστη
Ιωάννα Λέκκα
Λυδία Στέφου
Άννα Συμεωνίδου
Χαρά Τζόκα

Μουσικοί επί σκηνής: Φώτης Σιώτας, Τάσος Μισυρλής
Ρέθυμνο – Θέατρο Ερωφίλη, Φορτέτζα
Τρίτη 12 Αυγούστου – Έναρξη 21:30
Τιμές Εισιτηρίων: 22€ Γενική είσοδος – 18€ Senior (άνω των 65), φοιτητικό, νεανικό (κάτω των 22), ανέργων, ΑμεΑ** (67% και άνω) & συνοδός
Διεύθυνση παραγωγής: Στέλλα Γιοβάνη
Οργάνωση & εκτέλεση παραγωγής: Άννα Πασπαράκη, Βασιλεία Τάσκου
Σύμβουλος Επικοινωνίας – Πληροφ.για τα ΜΜΕ : Σάσα Παπαχριστοπούλου
Διαφήμιση – So.Me. : Renegade Media
ΠΡΟΠΩΛΗΣΗ ΕΙΣΙΤΗΡΙΩΝ more.com

«Ο Καραγκιόζης και η μικρή Γοργόνα» από το Θέατρο Σκιών Αθανασίου
2025-08-13 21:00 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
Ο ξυπόλητος φίλος μας Καραγκιόζης μαζί με τον Χατζηαβάτη πλατσουρίζουν στην παραλία μαζεύοντας αστερίες και κοχύλια! Μα ένα κοχύλι φωτεινό και διαφορετικό από όλα τα άλλα θα τους παρασύρει στο θρόνο της Γοργόνας!
Ο θρύλος της γοργόνας Θεσσαλονίκης, της αδερφής του Μέγα Αλέξανδρου θα αναβιώσει στον μαγικό κόσμο των σκιών σε μια μαγική διασκευή του Θεάτρου Σκιών Αθανασίου!
Μην το χάσετε!
Τετάρτη 13 Αυγούστου – Έναρξη 21.00
Δημοτικός Κήπος Ρεθύμνου
Είσοδος 7€ – Προπώληση more.com

35η Παγκρήτια Γιορτή Κίτρου: Η «Εμινέ» του Γιώργου Καράτζη από τη Θεατρική Σκηνή Ηρακλείου
2025-08-17 21:30 | Φαράτσι
Η θεατρική παράσταση «Εμινέ», βασισμένη στο ομώνυμο έργου του Γιώργου Καράτζη, θα παρουσιαστεί από τη Θεατρική Σκηνή Ηρακλείου σε σκηνοθεσία Μάνου Μανιά, στο Φαράτσι Μυλοποτάμου.
Η παράσταση πραγματοποιείται στο πλαίσιο της 35ης Παγκρήτιας Γιορτής Κίτρου.
Κυριακή 17 Αυγούστου – Έναρξη 21:30.

Η Μαρία Πρωτόπαππα σκηνοθετεί και πρωταγωνιστεί στην «Ανδρομάχη» | Θέατρο Ερωφίλη στο Ρέθυμνο
2025-08-19 21:00 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Η Μαρία Πρωτόπαππα σκηνοθετεί και πρωταγωνιστεί στην “Ανδρομάχη” του Ευριπίδη. Μία τραγωδία που παραμένει συγκλονιστικά επίκαιρη, διερευνώντας τις εμπειρίες του τρόμου και της καταστροφής, τις ατομικές επιλογές και τη βαθιά επιρροή τους στην κοινωνία. Μετά το Αρχαίο Θέατρο Επιδαύρου η Ανδρομάχη θα ταξιδέψει στο Θέατρο «Ερωφίλη Φορτέτζα» στο Ρέθυμνο Κρήτης την Τρίτη 19 Αυγούστου.
Στηριζόμενη στη μετάφραση του Γ. Β. Τσοκόπουλου, η σπουδαία σκηνοθέτιδα και ηθοποιός,επεξεργάζεται δραματουργικά και σκηνοθετικά ένα έργο που εγείρει νευραλγικά ερωτήματα και με τον δυναμισμό που τη χαρακτηρίζει, αναλαμβάνει τον ρόλο της Γυναίκας.
Ένα μοναδικό υποκριτικό ανσάμπλ αποδίδει τους ρόλους των υπόλοιπων τραγικών προσώπων: Ο Αργύρης Ξάφης υποδύεται την Ανδρομάχη, ο Τάσος Λέκκας την Ερμιόνη, ο Γιάννης Νταλιάνης τον Μενέλαο και ο Δημήτρης Πιατάς τον Πηλέα. Στον ρόλο της Θέτιδας θα δούμε τη Στέλλα Γκίκα, ενώ τον χορό πλαισιώνουν οι Δημήτρης Γεωργιάδης, Δημήτρης Μαμιός, Κωνσταντίνος Πασσάς, Γιώργος Φασουλάς, Γιάννης Μάνθος και Νώντας Δαμόπουλος.

Η τραγωδία του Ευριπίδη
Μεταφερόμαστε μακριά από τα μεγάλα κέντρα, στην ελληνική επαρχία. Θεσσαλία, Φθιώτιδα, Θετίδειον. Στον οίκο του γιού του Αχιλλέα, Νεοπτόλεμου. Εκεί γινόμαστε μάρτυρες της δραματικής σύγκρουσης ανάμεσα σε δύο γυναίκες: την Ανδρομάχη, χήρα του Έκτορα και σκλάβα του Νεοπτόλεμου, και την Ερμιόνη, τη γυναίκα του Νεοπτόλεμου. Η Ερμιόνη, γεμάτη ζήλια και φθόνο, κατηγορεί την Ανδρομάχη ότι εξαιτίας της ο Νεοπτόλεμος δεν τη θέλει πια και δεν επιθυμεί να αποκτήσει παιδί μαζί της, ενώ έχει ήδη ένα παιδί με την Ανδρομάχη. Η σύγκρουση φτάνει στα άκρα όταν ο Μενέλαος, ο βασιλιάς της Σπάρτης και πατέρας της Ερμιόνης, αποφασίζει να θανατώσει το παιδί της Ανδρομάχης, εκτελώντας έτσι μία από τις πιο ακραίες πράξεις εκδίκησης και αλαζονείας.
Ο Νεοπτόλεμος, ο βίαιος, σκληρός, ασεβής ήρωας της Ιλιάδας που επάνω του στηρίχθηκε η νίκη των Ελλήνων στην Τροία, είναι ανίκανος να αντεπεξέλθει στις ευθύνες του ως πατέρας, σύζυγος, ηγέτης. Φεύγει για να βρει θεραπεία στο Μαντείο του Απόλλωνα στους Δελφούς. Ο πολεμικός παροξυσμός του έχει μολύνει το κρεβάτι, το σπίτι, την πόλη του. Μπροστά στα μάτια της γυναίκας που αδίκησε ανεπανόρθωτα, θα λάβει το είδος της Τιμωρίας που ονομάστηκε Νεοπτολέμειος Τίσις.
Σε μιαν αντιστροφή της ηρωικής Ιλιάδας, ο Ευριπίδης δυναμιτίζει την αλαζονεία των Ελλήνων και την ψευδαίσθηση της ανωτερότητας του πολιτισμού τους. Οι προπολεμικές υποσχέσεις για μια ενωμένη, ισχυρή χώρα διαψεύδονται σε ένα τοπίο φθοράς, γήρατος, φόβου και φθόνου.
Η ευθύνη βαρύνει όχι μόνο τους πρωτεργάτες, αλλά και όσους τους πίστεψαν και συνέβαλαν στην πτώση των αξιών με την ανοχή τους. Η νέα γενιά πληρώνει το τίμημα. Η χώρα αποδεκατισμένη, αντιπροσωπεύεται από έναν γκροτέσκο χορό γυναικών, εγκαταλειμμένων, φοβισμένων, υποταγμένων μέσα στην απορία τους.

Η παράσταση
Οι γυναίκες στις αρχαίες τέχνες, από τη γλυπτική και τη ζωγραφική μέχρι την ποίηση, απεικονίζονται συχνά ως σύμβολα για τις χώρες τους, προστατεύοντας τις πατρίδες τους όπως μια μητέρα προστατεύει τα παιδιά της. Οι δε αντρικές φιγούρες αναλαμβάνουν τη στρατηγική διαχείρισης και τις ηγετικές πολιτικές.
Στη δραματουργική και σκηνοθετική προσέγγιση της “Ανδρομάχης” από τη Μαρία Πρωτόπαππα, η Ερμιόνη και η Ανδρομάχη αντιπροσωπεύουν τα ιδεώδη των χωρών τους, ενώ ο Μενέλαος και ο Πηλέας την πολιτική και την εξουσία. Οι γυναίκες δεν είναι απλώς θηλυκότητες, έχουν κατασκευαστεί από άντρες για να αντιπροσωπεύουν τον ιδεατό ρόλο της χώρας και της κοινωνίας. Έτσι, η ευριπίδεια τραγωδία ενώ μιλά για ένα σπίτι, ασχολείται στην ουσία με το ήθος και την πολιτική διαχείριση ενός κράτους σε καιρό ειρήνης.
Η γλώσσα του Ευριπίδη σπάει τους κανόνες της εποχής και μετουσιώνεται σε ξόρκια που δονούνται από σωματικότητα, αισθητηριακή μνήμη και συλλογικά βιώματα. Αυτά τα πολύτιμα και αμετάφραστα στοιχεία επιχειρεί η σκηνοθέτιδα να φέρει στο φως και να τα μεταδώσει όχι μόνο λεκτικά, αλλά και κινησιολογικά έχοντας στο πλευρό της μία εξαιρετική ομάδα Ελλήνων ηθοποιών.

Σημείωμα της Μαρίας Πρωτόπαππα
“Μία γυναίκα αιχμάλωτη πολέμου και το παιδί της, ένα νόθο τέκνο βιασμού, γίνονται η πέτρα του σκανδάλου σε μια μικρή επαρχιακή πόλη. Η επιμονή της Ανδρομάχης να επιβιώσει, γεμάτη ελπίδα και προσδοκίες για το μέλλον, η τόλμη της να αντισταθεί και να φωνάξει την αδικία που υφίσταται, αναστατώνει τα ντόπια μεγάλα τζάκια, κλείνει σπίτια, χαλάει συμμαχίες και εκθέτει τις ανισότητες της κοινωνίας.
Με τον πιο έντονο τρόπο, ο Ευριπίδης αναδεικνύει την αλαζονεία των ισχυρών, τη ψευδαίσθηση της ανωτερότητας των “πολιτισμένων” Ελλήνων έναντι των “άγριων” βαρβάρων, αποκαλύπτοντας τις θεμελιώδεις αδικίες του κόσμου τους.
Η Ανδρομάχη γίνεται σύμβολο της αντίστασης ενάντια στις κοινωνικές και πολιτικές αδικίες. Είναι μια γυναίκα που, παρά την κακομεταχείριση και την καταπίεση που υφίσταται, αρνείται να υποκύψει και να σιωπήσει. Οι πράξεις της, η επιμονή της και η φωνή της, δυναμιτίζουν το κατεστημένο και ανατρέπουν τις ισχυρές κοινωνικές δομές. Η ανατροπή των προσδοκιών, το σπάσιμο των ταμπού, και η καταγγελία του αδιόρθωτου κακού που προέρχεται από την εξουσία γίνονται η κινητήρια δύναμη που αλλάζει τις ισορροπίες και φέρνει τη Νέμεση στην καρδιά της κοινωνίας.
Αποκαλύπτοντας την ηθική φτώχεια της εξουσίας, ο Ευριπίδης δεν μένει στην επιφάνεια, αλλά σκάβει βαθύτερα, παρατηρώντας πώς η διαφθορά και η βία επιστρέφουν εναντίον των υπευθύνων, λειτουργώντας ως μια φυσική, θεϊκή παρέμβαση. Όταν η ανθρώπινη δικαιοσύνη αποτυγχάνει, η Νέμεση αναλαμβάνει δράση, επαναφέροντας την ισορροπία και το δικαίωμα της γυναίκας να διεκδικήσει τη θέση της στον κόσμο, ανεξαρτήτως των κοινωνικών προκαταλήψεων.
Στην “Ανδρομάχη”, η επιμονή για δικαιοσύνη, η ανάγκη για αναγνώριση και η αναγνώριση της αλήθειας υπερβαίνουν τις κοινωνικές συμβάσεις, αποκαλύπτοντας τα κενά της εξουσίας και την αλαζονεία της. Μέσα από τη φωνή της Ανδρομάχης, ο Ευριπίδης μας καλεί να αναγνωρίσουμε την αληθινή αξία του ανθρώπινου πνεύματος, της αντοχής, της δύναμης και της δικαιοσύνης, που είναι πάντα ανώτερες από τα συμφέροντα και τις αντιφάσεις των ισχυρών”.
ΤΑΥΤΟΤΗΤΑ ΠΑΡΑΣΤΑΣΗΣ
Μετάφραση: Γ. Β. Τσοκόπουλος
Σκηνοθεσία, Απόδοση, Δραματουργική επεξεργασία: Μαρία Πρωτόπαππα
Συνεργασία στη Δραματουργική Επεξεργασία: Έλενα Τριανταφυλλοπούλου
Καλλιτεχνική Συνεργασία: Ελένη Σπετσιώτη
Σκηνικά- Φωτισμοί: Σάκης Μπιρμπίλης
Κοστούμια: Βάνα Γιαννούλα
Μουσική: Λόλεκ
Κίνηση: Αλέξανδρος Βαρδαξόγλου
Φωνητική Δραματουργία, Διδασκαλία: Άννα Παγκάλου
Βοηθός Σκηνοθέτριας: Εύη Νάκου
Βοηθός Σκηνογράφου: Νατάσα Τσιντικίδη
Κατασκευή Μακέτας: Όλγα Κουτρουμάνου
Διεύθυνση, Εκτέλεση Παραγωγής: Kart Productions
Επικοινωνία & Γραφείο Τύπου: Μαρία Τσολάκη
Διαφήμιση-social media: Renegade Media, Βασίλης Ζαρκαδούλας
Φωτογραφίες promo- Video: Μαρίζα Καψαμπέλη
Camera: Αλέξανδρος Γεωργίου
Μακιγιάζ Φωτογράφησης: Ειρήνη Γάτου
Video Trailer παράστασης: Θωμάς Παλυβός
Promo Design: Γιάννης Σταματόπουλος
Παραγωγή: ΘΕΑΤΡΟΥ ΤΕΧΝΗ Ε.Ε.
Διανομή:

Γυναίκα: Μαρία Πρωτόπαππα
Ανδρομάχη: Αργύρης Ξάφης
Ερμιόνη: Τάσος Λέκκας
Μενέλαος: Γιάννης Νταλιάνης
Πηλέας: Δημήτρης Πιατάς
Θέτιδα: Στέλλα Γκίκα

Χορός (σε αλφαβητική σειρά): Δημήτρης Γεωργιάδης, Νώντας Δαμόπουλος, Δημήτρης Μαμιός, Γιάννης Μάνθος, Κωνσταντίνος Πασσάς και Γιώργος Φασουλάς
Τρίτη 19 Αυγούστου
Θέατρο «Ερωφίλη Φορτέτζα»
ΡΕΘΥΜΝΟ ΚΡΗΤΗΣ
Προπώληση Εισιτηρίων: https://www.more.com/gr-el/tickets/theater/andromaxi-tou-euripidi-periodeia/

Η θεατρική Παράσταση «Φόνος Αλά Κρεμ» στο Πέραμα Μυλοποτάμου
2025-08-19 21:00 | Ανοιχτό Θέατρο Περάματος Μυλοποτάμου, Ανοικτό Θέατρο Περάματος, Πέραμα Μυλοποτάμου, Ρεθύμνου, 74052, Greece
Η θεατρική Παράσταση «Φόνος Αλά Κρεμ» του Νεκτάριου Τσεβράκη στο Πέραμα Μυλοποτάμου.
Ο πολιτιστικός σύλλογος Μυλοποταμιτών Ηρακλείου, παρουσιάζει μία ξεκαρδιστική κωμωδία με πολλή ίντριγκα, γέλιο, γρίφους, μυστήριο & ανατροπές!
Επιμέλεια & σκηνοθεσία: Χαρά-Μαρία Ζαρονάκη
Τρίτη 19 Αυγούστου Πέραμα Μυλοποτάμου
Ανοιχτό Θέατρο Περάματος – Έναρξη 21:00
Είσοδος ελεύθερη.

«Οι περιπέτειες της Πέππα» στο θέατρο Ερωφίλη
2025-08-20 20:45 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Μια φαντασμαγορική εμπειρία για μικρούς και μεγάλους!
Αναζητάτε μια ξεχωριστή ψυχαγωγική εμπειρία για όλη την οικογένεια; Ελάτε να απολαύσετε τους λατρεμένους χαρακτήρες που έχουν κλέψει τις καρδιές των παιδιών, σε ένα φαντασμαγορικό θεατρικό show! Η Kolossaion Productions, με τις μεγάλες επιτυχίες της στο παιδικό θέατρο, υπόσχεται μια παράσταση γεμάτη γέλιο, περιπέτεια και αξέχαστες στιγμές.
Το πρωτότυπο έργο της Hasbro μεταφέρεται στη σκηνή, δίνοντας την ευκαιρία σε μικρούς και μεγάλους να γνωρίσουν από κοντά την Πέππα, τον Τζωρτζ, την οικογένειά τους και τους φίλους τους, σε ένα διασκεδαστικό ταξίδι γεμάτο ανακαλύψεις!
Μια μοναδική περιπέτεια στη φύση!
Ακολουθήστε την Πέππα σε ένα συναρπαστικό ταξίδι κατασκήνωσης στο δάσος, μαζί με τον Τζωρτζ, τον Πέντρο Πόνυ, τη Σούζυ Προβατίνα, τη Ρεβέκκα Κουνέλη, τη Μαμά Γουρουνίτσα και πολλούς ακόμα φίλους! Με τον Μπαμπά Γουρουνάκη στο τιμόνι του λεωφορείου, η παρέα ξεκινά μια αξέχαστη υπαίθρια περιπέτεια γεμάτη τραγούδια, χορό, παιχνίδια και εκπλήξεις.
Λίγα λόγια για το έργο:
Η ιστορία ξεκινά στο σχολείο της Πέππα, όπου η Μαντάμ Γαζέλα παίρνει παρουσίες και διδάσκει στα παιδιά πώς να φτιάχνουν τη δική τους μουσική. Με τραγούδι, χορό και πολλή φαντασία, η τάξη ετοιμάζεται για μια συναρπαστική εκδρομή στο δάσος. Ο Μπαμπάς Γουρουνάκης παίρνει το τιμόνι και η Πέππα, μαζί με τη Σούζυ Προβατίνα, τον Πέντρο Πόνυ, τη Ρεβέκα Κουνέλη και τον μικρό Τζωρτζ με τον αγαπημένο του δεινόσαυρο, ξεκινά για μια διασκεδαστική περιπέτεια. Στη διαδρομή, η παρέα ανακαλύπτει τη μαγεία της φύσης, γνωρίζει τα πλάσματα του δάσους και μαθαίνει πώς να ξεπερνά τις δυσκολίες με θάρρος και συνεργασία.
Όμως, μια ξαφνική καταιγίδα φέρνει τα πάνω κάτω! Η βροχή γεμίζει τον δρόμο με λασπολακκούβες, και η εκδρομή μετατρέπεται σε ένα ξεκαρδιστικό ταξίδι γεμάτο γέλιο, μουσική και παιχνίδι. Καθώς τα παιδιά βοηθούν το ένα το άλλο, καταλαβαίνουν τη σημασία της φιλίας και της ομαδικότητας. Θα καταφέρουν άραγε να συνεχίσουν την περιπέτειά τους και να φτάσουν στον προορισμό τους;
Με εντυπωσιακά σκηνικά, πολύχρωμα κοστούμια, αγαπημένα τραγούδια και διαδραστικές σκηνές, η παράσταση θα κάνει τα παιδιά να νιώσουν πως βρίσκονται πραγματικά στον κόσμο της Πέππα.
Μια επιτυχία που αγαπήθηκε από εκατομμύρια θεατές!
Με περισσότερα από 1.000.000 εισιτήρια παγκοσμίως, η πολυαναμενόμενη αυτή παράσταση περιοδεύει πλέον στην Ελλάδα, φέρνοντας τη μαγεία του θεάτρου σε 40 πόλεις σε όλη τη χώρα!
Η μουσική, το γέλιο και η θετική ενέργεια πλημμυρίζουν τη σκηνή, προσφέροντας σε όλη την οικογένεια μια μοναδική εμπειρία.

Συντελεστές
Διασκευή – Σκηνοθεσία: Μπίλιω Κωνσταντοπούλου
Μουσική: Χάρης Γκατζόφλιας
Χορογραφίες: Όλια Μήτσιου
Σκηνικά : Ντίνα Ζαφειρίου
Κουστούμια : Underdog Entertainment
Φωτισμοί: Τρύφων Κεχαγιάς
Κατασκευές: Kolossaion Productions
Artwork: Ντίνα Ζαφειρίου
Βοηθός Σκηνοθέτη: Αυγερινή Λιόλιου
Παίζουν οι ηθοποιοί: Ιωάννα Διαμαντούλη, Κριστιάνα Καρρίκι, Δημήτρης Μπουζούδης, Βλάσσης Παπακωνσταντίνου, Ξένια Παυλίδου, Κατερινά Τζημουράκα, Απόστολος Τριανταφύλλου
Παραγωγή: Kolossaion Productions
Διάρκεια: 1 ώρα και 25 λεπτά με το διάλειμμα 10 λεπτών.
Μετά την παράσταση για να βγείτε φωτογραφίες με τους χαρακτήρες θα υπάρχει αναμονή τουλάχιστον 30 με 40 λεπτά.
Τετάρτη 20 Αυγούστου – Έναρξη 20:45
Θέατρο “Ερωφίλη”, Κάστρο Φορτέτζα, Ρέθυμνο
Πληροφορίες για εισιτήρια
Προπώληση από 12 ευρώ
Γενική είσοδος στο ταμείο: από 14 Ευρώ (εισιτήρια πληρώνουν ενήλικες και παιδιά από 1,5 έτους).
Οι παραπάνω τιμές δεν αφορούν τα θέατρα με αρίθμηση θέσεων όπου οι τιμές διαμορφώνονται σε ζώνες και ξεκινούν από 12 ευρώ
Αν θέλετε να συμμετέχετε στη φωτογράφιση / αυτόγραφο (Meet and Greet) παρακαλούμε προμηθευτείτε περιορισμένο αριθμό εισιτηρίων αξίας 5 ευρώ / παιδί.
Εισιτήρια Φωτό Αυτόγραφο (Meet & Greet): Αμέσως μετά την παράσταση, μπορείτε να συμμετέχετε στο Meet & Greet event, για να βγείτε φωτογραφίες (*) με την Πέππα και τον Τζώρτζ και να πάρετε αυτόγραφο απο την Πέππα. Όσοι ανεβαίνουν στη σκηνή θα πρέπει να έχουν εισιτήριο με ένδειξη Φωτό Αυτόγραφο – Meet and Greet.
(*) Φωτογραφίες βγαίνετε πάνω στη σκηνή με τους χαρακτήρες της παράστασης στα σκηνικά με τα φώτα του θεάτρου, με δικό σας μέσο (κινητό ή φωτ/κή μηχανή).

Τα Boudalia παρουσιάζουν στις Μαργαρίτες την παράσταση «ΣΕ ΑΝΑΜΟΝΗ»
2025-08-20 21:30 - 23:30, 2025-08-21 21:30 - 23:30, 2025-08-22 21:30 - 23:30, 2025-08-23 21:30 - 23:30, 2025-08-24 21:30 - 23:30, 2025-08-25 21:30 - 23:30 | Μαργαρίτες Μυλοποτάμου, Μαργαρίτες Μυλοποτάμου, Μαργαρίτες Μυλοποτάμου, Ρεθύμνου, Ελλάδα
Η Δημιουργική Ομάδα Μαργαριτών σας προσκαλεί στα Boudalia 2025 με τίτλο: “ΣΕ ΑΝΑΜΟΝΗ”.
Σας περιμένουμε από την Τετάρτη 20 έως και τη Δευτέρα 25 Αυγούστου στις Μαργαρίτες.
Λίγα λόγια για το έργο
Ένα έργο που κάποτε φάνταζε αδύνατο, πλέον γίνεται πραγματικότητα: το μετρό στην Κρήτη είναι γεγονός! Με υπερσύγχρονη τεχνολογία και τροφοδοσία από καθαρή, “βιολογική” ενέργεια, το νέο μέσο μεταφοράς θα φέρει επανάσταση στις καθημερινές μετακινήσεις των κατοίκων του νησιού!
Όμως, και σε αυτή τη μετάβαση, δε λείπουν τα εμπόδια. Δυνάμεις σκοτεινές και μυστηριώδεις που έχουν επενδύσει σε άλλες μορφές ενέργειας, αντιμετωπίζουν το μετρό ως απειλή και στήνουν ένα γαϊτανάκι παραπληροφόρησης, προσπαθώντας να σπείρουν τον φόβο και την καχυποψία στους πολίτες. Θα καταφέρουν, ωστόσο, να πετύχουν τον σκοπό τους;
Η συνέχεια επί σκηνής…
Ώρα έναρξης: 21:30
Τιμή εισιτηρίου: 10 ευρώ
Σας ενημερώνουμε ότι οι πόρτες του θεάτρου θα ανοίγουν στις 20:30.

Η «Αντιγόνη» του Σοφοκλή στο Ρέθυμνο (Θέατρο Ερωφίλη)
2025-08-21 21:00 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
O Θέμης Μουμουλίδης επιστρέφει για τρίτη φορά στην Αντιγόνη, την κορυφαία τραγωδία του Σοφοκλή, και σε μια από τις συναρπαστικότερες ηρωίδες στην ιστορία της δυτικής δραματουργίας.
Μαζί του ένα σύνολο εξαιρετικών ηθοποιών με την Λένα Παπαληγούρα στον ρόλο της Αντιγόνης και τον Ηλία Μελέτη στον ρόλο του Κρέοντα.
Η πρεμιέρα θα πραγματοποιηθεί στις 28 Ιουνίου στο Θέατρο Αρχαίων Κλεωνών και θα ακολουθήσει περιοδεία σε επιλεγμένους χώρους στην Αττική και την περιφέρεια.

Ο πόλεμος τελείωσε. Οι νεκροί περισυλλέγονται κάτω από το σκληρό φως των προβολέων. Το πεδίο της μάχης μεταφέρεται στα γυαλισμένα γραφεία των σύγχρονων κέντρων λήψης αποφάσεων. Ο σκληρός, ενισχυμένος ήχος του σήμερα και η εύθραυστη ανάσα της ζωντανής φωνής, τα ατσαλάκωτα κοστούμια και τα ράκη, τα μηχανοποιημένα και τα βεβηλωμένα σώματα συνθέτουν έναν κόσμο όπου οι συγκρούσεις οξύνονται και οι αντιθέσεις βαθαίνουν.
Η δική μας Αντιγόνη…
Να μην ενδώσει. Αυτός είναι ο δικός της νόμος.
Η διεκδίκηση του τελετουργικού της κηδείας γίνεται η μηχανή αποκάλυψης της σχέσης της εξουσίας με τον θάνατο: η ηχηρή καταγγελία του ολοκληρωτισμού, που σφετερίζεται την εξουσία για να ασκήσει κάθε δικαίωμα επί της ανθρώπινης υπόστασης, έως και μετά θάνατον. Μια εξουσία που πατάσσει κάθε έννοια ανθρωπινότητας, παράγει και αναπαράγει την υποταγή ως μέτρο της κανονικότητας.
Ο Κρέων εκφράζει το τυφλό ένστικτο μιας γυμνής ζωής με ωμούς βιολογικούς όρους. Θέλει να επεκτείνει την εξουσία του σε κάθε πτυχή της ελεύθερης έκφρασης, ακόμη και στην πιο δειλή – ανομολόγητη επιθυμία της.
Ο Κρέων είναι ο προάγγελος της βιοπολιτικής του σήμερα: ενός βίου αβίωτου, όπου οι άνθρωποι είναι οι τελευταίοι που μαθαίνουν τον θάνατό τους όχι αναγκαστικά ως βιολογικά, αλλά ως ψυχικά, πολιτικά και κοινωνικά πρόσωπα.
Με την Αντιγόνη τα πεδία συγκρούσεων τίθενται σε αμφισβήτηση: σωστό-λάθος, ζωή-θάνατος, άνδρας-γυναίκα, φως-σκοτάδι, αυθεντικότητα-συμβιβασμός, νόμος-δίκαιο, παράβαση-υποταγή.
Η Αντιγόνη γνωρίζει την θνητότητά της, αλλά αποφασίζει το πότε και το πώς τουθανάτου της. Αναδιατυπώνει κάθε σύγκρουση γιατί μόνο έτσι στρέφει ακόμη και τον θάνατο υπέρ της ζωής. Αγκαλιάζοντας τον θάνατο διεκδικεί τη ζωή. Μια ζωή άξια να βιωθεί. Έτσι, ακόμη και αν οδηγείται τελικά στον θάνατο και ο Κρέων επιζεί, στην πραγματικότητα πρόκειται για έναν συνεχή θάνατο του Κρέοντα και για ένα άνοιγμα της Αντιγόνης προς το μέλλον.
Στη σύγχρονη ζωή, η Αντιγόνη είναι παρούσα στα hot spots που στοιβάζουν, στις δομές που φυλάσσουν, στα σύνορα που ηλεκτροφορούν, στις θάλασσες που πνίγουν. Είναι παρούσα στα διαρκώς επεκτεινόμενα στρατόπεδα-τάφους ζώντων, στις φυσικές και εικονικές εκδοχές αλλεπάλληλων επιστρώσεων εγκλεισμών, στα παιχνίδια της βιοπολιτικής, στις έδρες και τις ενέδρες του θανάτου.
Το ΟΧΙ της Αντιγόνης ορθώνεται ως η απόλυτη κατάφαση.
Συντελεστές
Μετάφραση Παναγιώτα Πανταζή
Σκηνοθεσία Θέμης Μουμουλίδης
Σκηνικό Μικαέλα Λιακατά
Κοστούμια Βασιλική Σύρμα
Μουσική Σταύρος Γασπαράτος
Επιμέλεια Κίνησης- Χορογραφία Πατρίσια Απέργη
Φωτισμοί Νίκος Σωτηρόπουλος
Βοηθός σκηνοθέτη Σοφία Μπακιρτζή
Βοηθός Χορογράφου Ηλίας Χατζηγεωργίου
Φωτογραφίες Ελίνα Γιουνανλή
Makeup artist Olga Faleichyk
Hair styling Θωμάς Γαλαζούλας
Επικοινωνία Ειρήνη Λαγουρού
Διεύθυνση Παραγωγής Σταμάτης Μουμουλίδης
Ερμηνεύουν: Λένα Παπαληγούρα, Μελέτης Ηλίας, Μιχάλης Οικονόμου, Θανάσης Δόβρης, Ιφιγένεια Καραμήτρου, Λίλα Μπακλέση, Λένα Μποζάκη, Γιώργος Νούσης, Βαγγέλης Σαλευρής, Ιώβη Φραγκάτου
Ρέθυμνο, Θέατρο Ερωφίλη
Πέμπτη 21 Αυγούστου – Έναρξη 21:00
Είσοδος 23€ – Προπώληση more.com

Η παιδική παράσταση «Το Βασίλειο των Δράκων» στο Θέατρο Ερωφίλη
2025-08-22 20:45 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Το Βασίλειο των Δράκων ξεκινάει την περιοδεία του σε ΌΛΗ ΤΗΝ ΕΛΛΑΔΑ!
Ετοιμαστείτε για μια φαντασμαγορική θεατρική εμπειρία γεμάτη μαγεία, περιπέτεια και… δράκους που βγάζουν φωτιές!
Ένα πρωτότυπο παιδικό show με εντυπωσιακά ειδικά εφέ, πυροτεχνήματα, lighting show, ζογκλέρ και ξυλοπόδαρους, που καθηλώνει μικρούς και μεγάλους.
Ο Ωρίωνας και η Σοφία ξεκινούν ένα ταξίδι στο μυθικό Βασίλειο των Δράκων, ακολουθώντας την αρχαία προφητεία των Εκλεκτών. Μέσα από εμπόδια, δοκιμασίες και ανατροπές, θα χρειαστούν τη βοήθεια των παιδιών για να αντιμετωπίσουν τη Βασίλισσα των Δράκων και τον Πρίγκιπα Κάδμο.
Κάθε παιδί συμμετέχει ενεργά και παίρνει το δικό του μαγικό βραχιόλι!
Στη Σχολή Μαγείας, οι μικροί θεατές μαθαίνουν ξόρκια, ανακαλύπτουν τις δυνάμεις τους και βοηθούν στην αποστολή σωτηρίας του μαγικού κόσμου.
Η παράσταση, εκτός από την πλούσια σκηνική δράση, μεταφέρει σημαντικά μηνύματα για τη φιλία, τη συνεργασία και την πίστη στον εαυτό μας.
Το Βασίλειο των Δράκων
Θέατρο “Ερωφίλη”, Φορτέτζα – Ρέθυμνο
Παρασκευή 22 Αυγούστου – Έναρξη 20:45
Προπώληση more.com – Είσοδος 12€ – 13€ – 15€.

Η παιδική παράσταση «Το Γκρούφαλο» στο Θέατρο Μυθωδία
2025-08-23 20:30 | Θέατρο Μυθωδία, Θεατρο Μυθωδια - Γερανι Ρεθυμνου, Γεράνι, Ρεθύμνου, Ελλάδα
Ένας ποντικός βγήκε βόλτα στο βαθύ, σκοτεινό δάσος… Ψάχνοντας το φουντούκι του, συνάντησε την πονηρή αλεπού, την εκκεντρική κουκουβάγια και το φίδι που πάει σε όλα τα πάρτι.
Θα καταφέρει να σωθεί ο ποντικός από τα πεινασμένα πλάσματα του δάσους μέσα από την ιστορία του τρομερού Γκρούφαλο;
Εξάλλου δεν υπάρχει Γκρούφαλο – ή μήπως… υπάρχει;
Συντελεστές:
Σκηνοθεσία: Ολίβια Τζέικομπς
Δραματουργική επεξεργασία: Τόμπι Μίτσελ
Μετάφραση / Σκηνοθετική επιμέλεια: Άγγελος Κλωνάρης
Μουσική/Στίχοι: Τζον Φάιμπερ, Ρόμπιν Πρας, Ολίβια Τζέικομπς και Άντι Σω
Χορογράφος: Μόρακ Κρος
Επιμέλεια Χορογραφιών: Χρήστος Κατίδης
Σχεδιασμός Σκηνικών / Ενδυματολογία: Ισλα Σω
Κατασκευές Σκηνικών: Μαγδαληνή Σίγα
Κατασκευή Κοστουμιών: Νίκος Μηνάς, Ελένη Χασιώτη
Μουσική διδασκαλία: Στελλίνα Βογιατζή
Εγγραφές Studio: Panorama Film Sound
Γραφικά / προσαρμογές: Ρέα Δουφέκα
Video επεξεργασία: Παναγιώτης Πέτρου
Τεχνική υποστήριξη: Μιχάλης Βιδάλης
Παίζουν και τραγουδούν:
Νίκος Θάνος: Αφηγητής, Γκρούφαλο
Ιφιγένεια Σταμπουλή: Αλεπού, Κουκουβάγια, Φίδι
Ελισάβετ Νικολαϊδου: Ποντίκι
Βοηθός σκηνοθέτη / Understudy: Νίκη Αναστασίου
Μία παραγωγή της Underdog Entertainment σε συνεργασία με την Αγγλική εταιρία θεάτρου Tall Stories UK
Θέατρο Μυθωδία, Γεράνι Ρεθύμνου
Σάββατο 23 Αυγούστου – Έναρξη 20:30
Είσοδος 12 ευρώ

Θέατρο σκιών «Ο Καλικάντζαρος & το Ξόρκι της Γιαγιάς» στη Λαμπινή
2025-08-23 21:00 | Λαμπινή, Λαμπινή, Λαμπινή Ρεθύμνου, Ρεθύμνο, Ελλάδα
Ο Πολιτιστικός Σύλλογος Λαμπινής διοργανώνει παράσταση θεάτρου σκιών το Σάββατο 23 Αυγούστου στις 9:00 μ.μ., στον προαύλιο χώρο του Δημοτικού Σχολείου Λαμπινής.
Το κοινό θα έχει την ευκαιρία να απολαύσει το έργο «Ο Καλικάντζαρος & το Ξόρκι της Γιαγιάς» από τον θίασο «Σκιές & Γέλια» του Μιχάλη Θεοδωρόπουλου.
Η είσοδος είναι ελεύθερη!

Η μουσικοθεατρική παράσταση «Ήρωας Εγώ» στο Θέατρο Ερωφίλη
2025-08-24 21:30 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Η παράσταση «Ήρωας Εγώ» είναι ένα μουσικο-θεατρικό έργο, εμπνευσμένο από το βιβλίο του Joseph Campbell «Ο ήρωας με τα χίλια πρόσωπα» και τη δομή του Ηρωικού Ταξιδιού.
Συνδυάζοντας ζωντανή μουσική, ρυθμική απαγγελία-αφήγηση και video projections, η παράσταση αφηγείται την εσωτερική διαδρομή ενός σύγχρονου ανθρώπου που, ενώ έχει “όλα όσα πρέπει”, νιώθει βαθιά ότι κάτι του λείπει.
Ο Ήρωας δεν είναι μυθικός. Είναι ένας καθημερινός άνθρωπος που ακούει μια εσωτερική φωνή και ξεκινά ένα ταξίδι προς το άγνωστο. Μέσα από τα στάδια του Καλέσματος, της Άρνησης, της Δοκιμασίας, της Πτώσης και της Επιστροφής, η παράσταση εξερευνά την ανάγκη για νόημα, ταυτότητα και σύνδεση.
Κάθε στάδιο συνοδεύεται από ένα τραγούδι (επιλεγμένο από την ελληνική εναλλακτική σκηνή), ενώ η αφήγηση περνά από πρόζα σε slam poetry, από προσωπικό βίωμα σε συλλογικό σχόλιο. Η μουσική μπάντα βρίσκεται επί σκηνής καθ’ όλη τη διάρκεια και συμμετέχει ενεργά στην αφήγηση, λειτουργώντας σαν Χορός, Κοινωνία, Σύμμαχος ή Εσωτερική Φωνή του Ήρωα.
Η παράσταση χτίστηκε ως ένα θεατρικό live με συναισθηματική ένταση και καθολική ταύτιση. Δεν απαντά σε ερωτήματα – τα διατυπώνει. Δεν δίνει λύσεις – κάνει τον θεατή να αναρωτηθεί. Και στο τέλος του ταξιδιού, αναγνωρίζει το πρόσωπο του Ήρωα στον καθένα από εμάς.
*Έχει διάρκεια 120 λεπτά και αφορά νεανικό και ενήλικο κοινό.
Κείμενα & σκηνοθεσία: Ελβίνα Μποτονάκη
Ερμηνεύουν : Νίκος Χριστόπουλος, Εύα Πολιτάκη, Αντώνης Μποτονάκης (Έκαστος)
Η μπάντα αποτελείται από:
Ηλεκτρικό Αρμόνιο: Νίκος Χριστόπουλος,
Μπάσο: Χρήστος Δρούζας,
Τύμπανα: Μάνος Ναζλής,
Ηλεκτρική κιθάρα: Πάνος Καλκανάς
Παραγωγή: ELVINA PRODUCTIONS Ι.Κ.Ε. ΜΟΝΟΠΡ/ΠΗ

Η παράσταση «Ο Ψαροτρομάρας» στο Δημοτικό Κήπο Ρεθύμνου από το Κουκλοθέατρο Κρήτης
2025-08-27 20:30 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
ΣΥΝΑΓΕΡΜΟΣ στην Ψαροχώρα! Έρχεται ο Ψαροτρομάρας στο Ρέθυμνο στο Δημοτικό Κήπο Ρεθύμνου 27 Αυγούστου και ώρα 20.30!
Για τους παλιούς αλλά και για τους νέους μας φίλους μερικά λόγια για την παράσταση που έγινε λατρεία σε όλη την Ελλάδα και το εξωτερικό!
Στις παραστάσεις μας, χρησιμοποιούμε την τεχνική του μαύρου θεάτρου!
Πρόκειται για μία πρωτοποριακή τεχνική όπου σε συνδυασμό με την τεχνική του ζεστού φωτισμού εξαφανίζεται τελείως ο ανθρώπινος παράγοντας και οι κούκλες, μαζί με τα
έντονα χρώματα, δείχνουν στα μάτια των θεατών να κινούνται μαγικά.
Πρόκειται για επαγγελματικές θεατρικές παραστάσεις με μεγάλες κούκλες και πρωτότυπα σκηνικά.
Παραστάσεις έχουμε πραγματοποιήσει από μικρά ακριτικά νησιά (Κάσος, Άγιος Ευστράτιος, Ψαρά, Οινούσες, Αγαθονήσι και πολλά άλλα) καθώς και σε Αθήνα, Θεσσαλονίκη, Πάτρα, Ηράκλειο αλλά μέχρι και Βέλγιο, Γερμανία, Ελβετία, Σουηδία και Τουρκία.
Σκοπός μας είναι να διαδώσουμε την τέχνη αυτή, στα πιο απομακρυσμένα μέρη αλλά και σε μεγάλα αστικά κέντρα!
Λίγα λόγια για το έργο “Ο Ψαροτρομάρας” όπου έχει τεράστια επιτυχία για 10η συνεχόμενη χρονιά!
Έργο, γραμμένο από την Φρόσω Χατόγλου την δεκαετία ’80. Πρόκειται για διαχρονικό παιδικό έργο, βγαλμένο από την ζωή όπου με έντεχνο και χιουμοριστικό τρόπο περνάει τα μηνύματα της δημοκρατίας, της αλληλεγγύης και της συνεργασίας!
Τα ίδια τα παιδιά κατά την διάρκεια της παράστασης βιώνουν την αδικία!
Έτσι, βοηθούν να επαναστατήσουν τα ψαράκια ενάντια στον Ψαροτρομάρα και τα σχέδια του!
Ο Ψαροτρομάρας θέλει να φτιάξει ένα μεγάλο παλάτι γκρεμίζοντας τα σπίτια τους στον βυθό της Ψαροχώρας!
Το λυθρίνι, το μπαρμπούνι και η γόπα μαθαίνουν τα σχέδια του Ψαροτρομάρα.
Μόνα τους, ψάχνουν να βρουν μία λύση αλλά ο φόβος πως θα τους κάνει μια χαψιά, τα απογοητεύει ακόμα περισσότερο.
Ώσπου στο δρόμο τους θα βρεθεί η γοργόνα.
Θα τους βοηθήσει και θα τους παροτρύνει να ψαρέψουν τον Ψαροτρομάρα!
Όλα τα ψαράκια θα κάνουν μία μεγάλη διαδήλωση στο βυθό, βροντοφωνάζοντας με όλα τα παιδιά ”Κάτω Ο Ψαροτρομάρας!”
Εκεί, θα τα κρυφακούσει όλα η σουπιά και θα τα μαρτυρήσει στον Ψαροτρομάρα όπου εκείνος θα φυλακίσει τη γοργόνα που βοήθησε να χαλάσουν τα σχέδιά του.
Ακόμα και ο δικαστής συμβουλεύει τα ψαράκια να μην κάνουν τίποτα και να μείνουν στα σπίτια τους.
Ούτως ή άλλως, ο Ψαροτρομάρας υποσχέθηκε ότι θα δώσει στα ψαράκια δουλειά!
Μα οι μικροί φίλοι μας του βυθού, έχουν νικήσει πλέον τον φόβο τους και θα ψαρέψουν μαζί με την βοήθεια των παιδιών τον Ψαροτρομάρα και τη Σουπιά και θα ελευθερώσουν την γοργόνα..!
Διάρκεια: 60 λεπτά.
Ιδανικό για παιδιά ηλικίας έως και έκτης Δημοτικού.
Είσοδος 8€
Χορηγοί μεταφοράς Blue Star Ferries, Anek Lines, Hellenic Seaways
Προπώληση γίνεται στο https://www.ticketservices.gr/event/o-psarotromaras/?lang=el

Η παράσταση «Ο Καραγκιόζης και ο Ταρζάν στη Φωλιά του Γορίλα»
2025-08-31 21:00 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
Ο Καραγκιοζοπαίκτης Μιχάλης Καντήλωρος παρουσιάζει μια ξεκαρδιστική και περιπετειώδη παράσταση Θεάτρου Σκιών που δεν πρέπει να χάσετε!
«Ο Καραγκιόζης και ο Ταρζάν στη Φωλιά του Γορίλα»
Τι συμβαίνει όταν ο αγαπημένος μας ήρωας, ο Καραγκιόζης, βρίσκεται ξαφνικά χαμένος μέσα στη μυστηριώδη και επικίνδυνη ζούγκλα; Ποιο σκοτεινό μυστικό κρύβεται πίσω από τον χαμένο χάρτη που όλοι αναζητούν με αγωνία; Μια περιπέτεια γεμάτη δράση, απρόοπτα και άφθονο γέλιο έρχεται στο πανί του θεάτρου σκιών!
Ο Καραγκιόζης μαζί με μυστηριώδεις φιγούρες, παράξενα πλάσματα και απρόσμενους συμμάχους, ανάμεσά τους και ο θρυλικός ήρωας της ζούγκλας, ο Ταρζάν, θα βρεθούν αντιμέτωποι με προκλήσεις που κόβουν την ανάσα… Τι κινδύνους κρύβει η φωλιά του τρομακτικού γορίλα; Ποιος θα καταφέρει να φτάσει μέχρι το τέλος αυτής της συναρπαστικής διαδρομής;
Η απάντηση σας περιμένει σε μια αξέχαστη παράσταση θεάτρου σκιών που υπόσχεται ένταση, αγωνία και ασταμάτητο γέλιο για μικρούς και μεγάλους!
ΚΥΡΙΑΚΗ 31 ΑΥΓΟΥΣΤΟΥ
ΔΗΜΟΤΙΚΟΣ ΚΗΠΟΣ ΡΕΘΥΜΝΟΥ
Ώρα έναρξης: 9:00μ.μ.
Τιμή Εισιτηρίου: 7€
Προμηθευτείτε το εισιτήριό σας εδώ: more.com

Ο «Απόκοπος» του Μπεργαδή σε μια πρωτότυπη μουσική παράσταση
2025-09-02 21:00 - 23:00 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Η Ναταλία Κωτσάνη και ο Τάσος Κοφοδήμος, δύο από τους πιο δραστήριους ερμηνευτές και δημιουργούς της νεότερης εγχώριας μουσικής σκηνής, ενώνουν τις δυνάμεις τους μελοποιώντας και ερμηνεύοντας για πρώτη φορά τον Απόκοπο του Μπεργαδή, σε μια πρωτότυπη μουσική παράσταση.

Με όχημα τις συνθέσεις τους, τις φωνές τους και τα μουσικά τους όργανα, παρουσιάζουν την πρωτότυπη μελοποίηση του ποιήματος μέσα από συνθέσεις άρρηκτα συνδεδεμένες με τις ρίζες της ελληνικής μουσικής παράδοσης αλλά και με στοιχεία από παραδοσιακά ιδιώματα της Μεσογείου. Η σύγχρονη ερμηνευτική θεώρηση των δύο δημιουργών αναδεικνύει τον ποιητικό λόγο που διαταράσσει με παιγνιώδη τρόπο τις υπάρχουσες αντιλήψεις, ανακαλώντας λογοτεχνικές, θρησκευτικές και λαϊκές συμβάσεις για να τις ανατρέψει.
Η εικαστικός Ναταλία Μαντά εικονογραφεί σε πραγματικό χρόνο την αφήγηση, μέσω live visuals τα οποία προβάλλονται στον χώρο. Μαζί τους επί σκηνής, τρεις καταξιωμένοι μουσικοί, ο Βασίλης Ρακόπουλος στην κιθάρα, ο Βαγγέλης Ζωγράφος στο κοντραμπάσο και ο Άγγελος Πολυχρόνου στα κρουστά, άλλοτε με διάθεση πειραματική κι άλλοτε αυτοσχεδιαστική, αναδεικνύουν την ανάμειξη ελληνικών και δυτικών στοιχείων του Απόκοπου, που τον καθιστά ως ένα από τα κοσμήματα της ευρωπαϊκής λογοτεχνίας.

Στην παράσταση συμμετέχει ο Ross Daly.
Ο Απόκοπος του Μπεργαδή, αποτελεί το σημαντικότερο κείμενο της πρώιμης Κρητικής Λογοτεχνίας και υπήρξε το πρώτο δημώδες ελληνικό λογοτεχνικό έργο που τυπώθηκε στη Βενετία, το 1509. Έχει χαρακτηριστεί ως το πιο ποιητικό κείμενο της κρητικής λογοτεχνίας του 16ου αιώνα και ξεχωρίζει με την αινιγματική του γοητεία, τη δύναμη και τη σύγχρονη ποιητική του αίσθηση που αγγίζει τα όρια της φιλοσοφικής σύλληψης.

Ταυτότητα Παράστασης
Απόκοπος του Μπεργαδή
Ναταλία Κωτσάνη · Τάσος Κοφοδήμος
Ross Daly: λύρες, tarhu
Βασίλης Ρακόπουλος: κιθάρα
Βαγγέλης Ζωγράφος: κοντραμπάσο
Άγγελος Πολυχρόνου: κρουστά
Ναταλία Κωτσάνη: τραγούδι, πιάνο
Τάσος Κοφοδήμος: τραγούδι, στεριανό λαούτο
Μουσική Σύνθεση: Ναταλία Κωτσάνη – Τάσος Κοφοδήμος
Live Visuals: Ναταλία Μαντά
Φωτισμοί: Αλέξανδρος Πολιτάκης
Ηχοληψία: Βαγγέλης Αποστόλου
Περισσότερες πληροφορίες: apokopos.gr
Τρίτη 2 Σεπτεμβρίου – Έναρξη 21:00
Είσοδος 8€ – Προπώληση more.com

Την κωμωδία «Με δύναμη απ' την Κηφισιά» παρουσιάζει η θεατρική ομάδα «Απόδραση» του Πολιτιστικού Συλλόγου Ρεθύμνου
2025-09-05 21:30 - 23:30, 2025-09-06 21:30 - 23:30 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Η θεατρική ομάδα «Απόδραση» του Πολιτιστικού Συλλόγου Ρεθύμνου παρουσιάζει το διήμερο 5-6 Σεπτεμβρίου στο θέατρο Ερωφίλη στη Φορτέτσα, την ξεκαρδιστική κωμωδία των Δημήτρη Κεχαΐδη – Ελένης Χαβιαρά, «Με δύναμη απ’ την Κηφισιά».
Στο σημαντικό αυτό έργο της νεοελληνικής δραματουργίας, θα δούμε τις νευρώσεις τεσσάρων γυναικών, μερικές δεκαετίες πριν, στην αστική Ελλάδα του τότε, ενώ προσπαθούν να απεγκλωβιστούν από τα συναισθηματικά τους αδιέξοδα.. Αγκιστρωμένες στις ‘’πάλαι ποτέ’’ ερωτικές τους περιπέτειες, μένουν ουσιαστικά εγκλωβισμένες στο εδώ και το τώρα, ενώ συνεχώς φαντασιώνονται το άλμα προς τα εμπρός. Ένα άλμα που ποτέ τελικά δεν έρχεται, αφήνοντάς τες να ονειροπολούν αυτά πού… θα κάνουν …θα έρθουν, κάποια στιγμή…
Η ζωή όμως δεν περιμένει και ο χρόνος περνάει αδυσώπητα… Μια σειρά από κωμικοτραγικές καταστάσεις των τεσσάρων ηρωίδων μας, από την μία μας προσφέρουν αβίαστο γέλιο, αλλά από την άλλη μας θυμίζουν ότι η κάθε προσπάθεια της γυναικείας χειραφέτησης, χωρίς γερό συναισθηματικό υπόβαθρο, πάντα θα πέφτει στο κενό.

Συντελεστές
Λαμβάνουν μέρος οι ηθοποιοί:

Φωτεινή: Κουγιτάκη Μαριάννα
Ηλέκτρα: Σοφουλάκη Ειρήνη
Μάρω: Γρηγοράκη Ειρήνη
Αλέκα: Μπαμπάτσικου Αλίκη

Σκηνικά -κοστούμια Ευαγγελία Σχοινά
Φώτα – ήχος – κονσόλα Μαίρη Σπύρου
Γραφικά αφίσας Στέλιος Καλογεράκης
Βίντεο – φωτογραφίες Βαγγέλης Δεσποτάκης
Σκηνοθεσία – μουσικές επιλογές Απόστολος Κουγιτάκης
5 & 6 Σεπτεμβρίου 2025
Ώρα έναρξης 21.30
Γενική είσοδος 13 ευρώ
Προπώληση 11 ευρώ

«Μην Ενοχλείτε… Αισθανόμαστε!»: Παράσταση από τον Σύλλογο «ΑΓΑΠΗ» στη Φορτέτζα
2025-09-11 20:30 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Μια ιδιαίτερη θεατρική εμπειρία παρουσιάζει την Πέμπτη 11 Σεπτεμβρίου, στις 20:30, στο Θέατρο «Ερωφίλη» στη Φορτέτζα, η ομάδα του ΚΔΗΦΑμεΑ του Συλλόγου «ΑΓΑΠΗ».

Μια παράσταση που μιλά για τα συναισθήματα.
Τα λόγια και οι ιστορίες που θα ακούσετε και θα δείτε γεννήθηκαν από τους ίδιους τους ωφελούμενους μας μέσα από θεατρικό παιχνίδι και με τη στήριξη των εκπαιδευτών τους.
Κάθε σκηνή είναι μια στιγμή δικής τους αλήθειας!

H παράσταση «Βεντουζοπότηρα» από τη Θεατρική Ομάδα του Πολιτιστικού Συλλόγου Γερανίου
2025-09-13 21:00 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Ο Πολιτιστικός Σύλλογος Γερανίου «Το Καμάρι» και η θεατρική του ομάδα, μας προσκαλούν σε μια ξεκαρδιστική βραδιά θεάτρου, με την κωμωδία «Βεντουζοπότηρα» της Ρούλας Ορφανούδάκη – Καρνιαδάκη, σε σκηνοθεσία Γιάννη Περογαμβράκη.
Το Σάββατο 13 Σεπτεμβρίου στις 21:00 στο Θέατρο Ερωφίλη, στη Φορτέτζα
Η παράσταση υπόσχεται γέλιο, σάτιρα και παραδοσιακό χιούμορ, με τη σφραγίδα των ταλαντούχων ερασιτεχνών ηθοποιών του Συλλόγου. Η θεατρική ομάδα, με μεράκι και δημιουργικότητα, ετοίμασε μια μοναδική εμπειρία για το κοινό, συνδυάζοντας σκηνική ζωντάνια και παραδοσιακή ατμόσφαιρα.
Συντελεστές
Σκηνοθεσία: Γιάννης Περογαμβράκης
Σκηνικά – Κουστούμια: Νίνα Τσοτουλίδου
Μουσική: Ελένη Δρετάκη
Οι ηθοποιοί: Μαριλένα Αποκορωνιωτάκη, Κατερίνα Παπαργυρίου, Μανώλης Τζωρτζινάκης, Σοφία Μανολουδάκη , Μάρκος Πελαντάκης, Παναγιώτης Πουλής, Μαρία Μαρκαντώνη, Κώστας Μαδεμλής, Αντρέας Αποκορωνιωτάκης, Βαγγέλης Μαρινάκης, Γιώργος Αποκορωνιωτάκης , Αντωνία Αποκορωνιωτάκη, Αθηνά Αποκορωνιωτάκη.
Γενική είσοδος: 10 €
Παιδιά έως 12 ετών: Είσοδος δωρεάν
Λίγα λόγια για την παράσταση:
Τα «Βεντουζοπότηρα» ζωντανεύουν στη σκηνή με χιούμορ, ζεστασιά και γνήσια κρητική διάθεση, μεταφέροντας το κοινό σε μια εποχή που οι βεντούζες ήταν γιατρικό… αλλά και αφορμή για πολλές κωμικοτραγικές καταστάσεις!

Η θεατρική ομάδα «Νίκος Σκεπετζής» παρουσιάζει στο Μέρωνα το έργο «Κι εσείς για τον γιατρό;»
2025-09-14 20:00 - 21:30 | Μέρωνας, Μέρωνας, Μέρωνας, Ρεθύμνου, Ελλάδα
Η θεατρική ομάδα «Νίκος Σκεπετζής» του Πολιτιστικού Συλλόγου Άδελε – Αγίας Παρασκευής παρουσιάζει το έργο του Θανάση Λιούνη «Κι εσείς για τον γιατρό;», σε διασκευή και σκηνοθεσία της Πηνελόπης Γεωργιουδάκη.
Η παράσταση θα πραγματοποιηθεί στο παλιό σχολείο του Μέρωνα Αμαρίου, την Κυριακή 14 Σεπτεμβρίου 2025, στις 20:00
Διοργάνωση: Πολιτιστικός Σύλλογος Μέρωνα
Είσοδος ελεύθερη!

Οι Τσιριτσάντσουλες παρουσιάζουν την παράσταση «Αλλοπαρμένοι» Μύθοι» στις Μαργαρίτες
2025-09-16 21:00 | Μαργαρίτες Μυλοποτάμου, Μαργαρίτες Μυλοποτάμου, Μαργαρίτες Μυλοποτάμου, Ρεθύμνου, Ελλάδα
Οι Τσιριτσάντσουλες παρουσιάζουν τη θεατρική παράσταση «Αλλοπαρμένοι» Μύθοι του Τζορτζ Μπέρναρντ Σω, στην Πλατεία της Κατοχωριάς στις Μαργαρίτες Μυλοποτάμου.
Στην εισαγωγή και τα ιντερμέδια ακούγονται αποσπάσματα από το προοίμιο του Τζορτζ Μπέρναρντ Σω για τους Αλλοπαρμένους Μύθους (1948), μτφ. Βαγγέλης Γλυκόπουλος, με τη συνοδεία αποσπασμάτων των έργων του Ludwig van Beethoven.
Υπόθεση
Οι ατομικές βόμβες που ρίξανε οι Αμερικανοί στη Χιροσίμα και το Ναγκασάκι το 1945 άλλαξαν τον ρου της ιστορίας. Παρόλο τον φόβο της ολικής καταστροφής όμως, η ανθρωπότητα δεν σταμάτησε να διεξάγει πολέμους με άλλους τρόπους. Πώς θα εξελιχθεί άραγε το ανθρώπινο είδος μετά από χιλιάδες χρόνια; Θα καταφέρει άραγε να ξεφορτωθεί τη βιολογική του υπόσταση; Σε τι θα μετουσιωθεί η συσσώρευση της γνώσης και της δύναμης;
Ο Τζορτζ Μπέρναρντ Σω, στο τέλος της ζωής του, δίνει τη δική του εκδοχή για το μέλλον της ανθρωπότητας. Ως ένας ιδιαίτερος «προφήτης», αναλύει όλα αυτά τα διαχρονικά ζητήματα που μας απασχολούν. Οι ανησυχίες του είναι επίκαιρες και μας βοηθάνε να δούμε πώς θα ξεπεράσουμε τις Σκοτεινές Εποχές που ζούμε.
Για την παράσταση
Η ομάδα μας φέτος κλείνει 25 χρόνια ζωής και δημιουργίας. Οι εμπειρίες που έχουμε αποκτήσει, μέσα από αυτό το ταξίδι, είναι πολλές. Οι εποχές αλλάζουν με ραγδαίους ρυθμούς και είναι φορές που η ματαιότητα μάς έχει καταβάλλει. Και τότε εμφανίζεται ως «από μηχανής θεός» κάτι που θα μας δώσει ώθηση και θα μας πεισμώσει να συνεχίσουμε. Αυτόν τον ρόλο έπαιξε φέτος ο Τζορτζ Μπέρναρντ Σω.
Οι «Αλλοπαρμένοι μύθοι» γράφτηκαν το 1948. Είναι έξι αυτοτελείς ιστορίες που περιγράφουν το πέρασμα των μελλοντικών αιώνων και χιλιετηρίδων. Η πρώτη ιστορία ξεκινάει με το τέλος του Δεύτερου Παγκόσμιου Πολέμου, ενώ η έκτη και τελευταία ιστορία καταλήγει στην ανθρωπότητα που θα ζει χιλιάδες, ίσως κι εκατομμύρια έτη μετά. Σε αυτές τις έξι ιστορίες προσθέσαμε ένα μικρό θεατρικό του Σω ως πρόλογο. «Ο Άρθουρ και η ακετόνη» περιγράφει τον Πρώτο Παγκόσμιο Πόλεμο και πώς οι Άγγλοι «χάρισαν» την Παλαιστίνη στους σιωνιστές.
«Συναντηθήκαμε» τυχαία με το «αλλοπαρμένο» αυτό έργο του Σω κι ενθουσιαστήκαμε. Τον μελετήσαμε και προσπαθήσαμε μέσα από την τσίρι ματιά μας να τον κατανοήσουμε και να τον αποδώσουμε. Ο Σω υποστήριζε πως η αναζήτηση της γνώσης και της δύναμης δεν σταματάει ποτέ. Καταπιάνεται με βαθιά φιλοσοφικά και πολιτικά θέματα χρησιμοποιώντας το καυστικό του χιούμορ, το οποίο ήταν και το βασικό μας εφόδιο για να διηγηθούμε τις φουτουριστικές ιστορίες του. Θέμα του η εξουσία κι ο πολέμος, η τεχνολογία και το μέλλον, η διδασκαλία κι η μάθηση.
Δεν είναι αισιόδοξος για το τι θα ακολουθήσει, αλλά μέσα από τα κείμενά του διαγράφονται, ξεκάθαρα, όλες οι δυνατές επιλογές. Ας επιλέξουμε, λοιπόν, πώς θέλουμε να συνεχίσουμε τις ζωές μας, ποιους δρόμους θα διαλέξουμε, τους ανθρώπους με τους οποίους θα συμπορευτούμε στον δρόμο της ελευθερίας και της αλληλεγγύης.
«…Και ποια μπορεί να είναι η άμυνα; Μέσα στον ερμαφροδιτισμό των ημερών όπου η επιθετική κριτική δεν σπάει τα μούτρα της σ’ έναν σκληρό τοίχο, αφού τίποτα πια δεν συναντιέται και δεν συγκρούεται με τίποτα, αλλά βουλιάζει και προστίθεται στο υπάρχον, η καλύτερη άμυνα ίσως τελικά να μην είναι η επίθεση αλλά η μίμηση του σκαντζόχοιρου: όχι το χριστιανικά και αισθητικά κατοχυρωμένο “μη μου άπτου” του ευαίσθητου άνθους που ανήκει από τώρα κιόλας στην κομβιοδόχη του μέλλοντος, αλλά η αδικαίωτη και μονότονη άρνηση του ξεράγκαθου: “Όσα είπαμε παλιά ισχύουν”» (Γεράσιμος Λυκιαρδόπουλος, Η «Ρωμιοσύνη» στον Παράδεισο, εκδ. Έρασμος, 1983)
Συντελεστές
Παίζουν: Ντίνα Μαυρίδου, Νίκος Γλυκόπουλος, Μαρίνος Μουζάκης
Στον ρόλο του Τζορτζ Μπέρναρντ Σω ακούγεται η φωνή του Γρηγόρη Κλιούμη.
Μετάφραση-κούκλες-μάσκες-κοστούμια: Μαρία Μαρκοπούλου
Σκηνικά-αφίσα-εξώφυλλο προγράμματος: Διονύσης Ματαράγκας
Κατασκευή κοστουμιών: Αγγελική Βασιλοπούλου
Κατασκευή σκηνικού: Κώστας Βαλατσός
Κατασκευή σκηνικών αντικειμένων: Μαρία Μαρκοπούλου, Ντίνα Μαυρίδου, Νίκος Γλυκόπουλος, Ολυμπία Ζωγοπούλου-Παπαλιάκου
Ηχοληψία-μίξη ήχου: Νίκος Γιούσεφ
Διεύθυνση παραγωγής: Ντίνα Μαυρίδου
Σκηνοθεσία, κινησιολογία, μουσικές επιλογές, παραγωγή: Τσιριτσάντσουλες 2025

Η παράσταση «Υπόθεση Σωκράτη - Η συνήγορος» στο Θέατρο Ερωφίλη
2025-09-20 21:00 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
«Δεν είμαι Robot. Είμαι η αυθεντική Συνήγορος του Σωκράτη. Διαθέτω αριθμό Πρωτοκόλλου από την κατάθεση αιτήσεως επανεκδίκασης της υπόθεσής του στον Άρειο Πάγο Αθηνών. Το 2003 μ.Χ.
Ακόμα και σήμερα, σε μια κοσμογονική εποχή, υπάρχουν άνθρωποι που θεωρούν ότι προήλθαν από το τίποτα και το πουθενά και ότι …εκεί θα καταλήξουν. Ορθολογικά ανυπόστατο – θλιβερά αυτοαπαξιωτικό.
Σύμφωνα με τη “θεωρία των ομοίων” του Σωκράτη : Τα ομοία προέρχονται και ερμηνεύονται πάντα μόνο από τα όμοιά τους (κατ’εικόνα και ομοίωση..) – Φοβάμαι ότι είμαι αναγκασμένη να προβάλλω τον ισχυρισμό ότι άπαξ και γεννήθηκες θα ζεις αιώνια.
Ένας ολοφάνερα πλέον ανακυκλούμενος κόσμος, απ’ εδώ ως την αιωνιότητα…
Σαφώς και θα σας παρέχω τις επιστημονικές τεκμηριώσεις “Συνήγορος” χωρίς ισχυρά αποδεικτικά στοιχεία τι νόημα θα είχε άλλωστε.
Η Δίκη αυτή δεν πρόκειται να γίνει ερήμην του πελάτη μου κ. πρόεδρε! Ο κατηγορούμενος θα παρίσταται αυτοπροσώπως και μακάριοι οι πεινώντες και διψώντες την Δικαιοσύνην ότι χορτασθήσονται.
Επ’ ονόματι του αγίου αυτού σοφού διεκδικώ το καθόλου αυτονόητο
Αθώος ο κάθε Αθώος!
Και ζητώ τη δια βοής ψήφος σας».
Εδώ ο λόγος προβάλλεται ως αυτόνομη αξιακή οντότητα, χωρίς μικροφωνικές εγκαταστάσεις και ιδιαίτερους Θεατρικούς προβολείς, απλά όπως γινόταν στα αρχαία χρόνια.
Υπάρχουν ρόλοι Δραματικοί Ρητορικοί και Κωμικοί οι οποίοι ερμηνεύονται όλοι από το ίδιο πρόσωπο, την ηθοποιό και συγγραφέα του έργου
Φαίη Δαμιανάκη
Επακολουθεί ανοιχτή διαλεκτική συζήτηση πάνω σε κάθε επιστητό. Για τη ζωή των ανθρώπων και την ουσία των πραγμάτων.
Συντελεστές:
Κείμενο, Σκηνοθεσία, Ερμηνεία, Κοστούμια Φαίη Δαμιανάκη
Μουσική επένδυση από τον Βιολοντσελίστα: Σ.Α. Γιαννόπουλο
Βιογραφικό
Η Φαίη Δαμιανάκη είναι καλλιτέχνις και επιστήμονας (Ηθοποιός – Εκπαιδευτικός Θεάτρου Θεολόγος και με σπουδές Ψυχολογίας). Στο Facebook ως: Φαίη Δαμιανάκη
Η “Υπόθεση” του Σωκράτη έχει παρουσιαστεί στο “Κέντρο Σημειολογίας του Θεάτρου” της Φιλοσοφικής Σχολής Αθηνών στην Αρχαία Ελληνική Αγορά κάτω από την Ακρόπολη – Στοά Αττάλου, στο πλαίσιο των Εκδηλώσεων της “Εβδομάδας Ευρωπαϊκής Κληρονομιάς” του Υπ. Πολιτισμού. Επίσης, στο Ηράκλειο Κρήτης στο Κηποθέατρο “Μάνος Χατζιδάκις”, στο “Θεατρικό Σταθμό” Ηρακλείου και στη Βασιλική του Αγίου Μάρκου με εξαιρετική αποδοχή από το κοινό.
Σας περιμένω στο Θέατρο ΕΡΩΦΙΛΗ το Σάββατο 20 Σεπτεμβρίου 2025 και ώρα 09:00 μμ
Είσοδος : Ελεύθερη Συνεισφορά

Η Περιφέρεια Κρήτης διοργανώνει την παράσταση «Μαρία Πενταγιώτισσα» σε συνεργασία με το «Μικρό Θέατρο Ρεθύμνου»
2025-09-27 21:00 | Γεράνι, Γεράνι Ρεθύμνου, Γεράνι Ρεθύμνου, Ρεθύμνου, Ελλάδα
Η Περιφέρεια Κρήτης διοργανώνει την θεατρική παράσταση «ΜΑΡΙΑ ΠΕΝΤΑΓΙΩΤΙΣΣΑ» σε συνεργασία με το «ΜΙΚΡΟ ΘΕΑΤΡΟ ΡΕΘΥΜΝΟΥ» με ελεύθερη είσοδο για το κοινό το Σάββατο 27 και την Κυριακή 28 Σεπτεμβρίου 2025.
Οι παραστάσεις θα δοθούν στις 27/09/2025 στον αύλειο χώρο του Πολιτιστικού Συλλόγου Γερανίου και στις 28/09/2025 στον Πολιτιστικό Σύλλογο Άδελε.
Έναρξη 21.00.
